GALERIE FOTO Motivul pentru care Tsitsipas și Badosa s-au despărțit: contul de Instagram „Tsitsidosa” a fost șters
Cel mai faimos cuplu al tenisului actual s-a destrămat în duminica de Paște.
Despărțirea a fost anunțată de sportiva din Spania prin intermediul unui Instastory publicat duminică, în data de 5 mai 2024.
Badosa și Tsitsipas nu mai formează un cuplu
Contul de Instagram „Tsitsidosa”, care a fost umplut cu fotografii arătându-i pe cei doi împreună a fost șters. Peste 87,000 de persoane urmăreau acel cont.
„După ce ne-am gândit cu atenție, Stefanos și cu mine am decis de comun acord să ne despărțim, la finalul a multor momente prețuite. Am împărțit o călătorie plină de iubire și învățare.
Ca prieteni, având un respect imens reciproc, am ales să mergem mai departe pe căi diferite. Suntem recunoscători pentru sprijinul primit din partea prietenilor, familiei și tuturor celor care au făcut parte din povestea noastră.
În tranziția noastra către următorul capitol din viața noastră, ne dorim reciproc ce e mai bun în următoarele inițiative. Vă rugăm frumos să ne acordați intimitatea cuvenită în această perioadă și vă mulțumesc pentru înțelegere,” a transmis Paula Badosa, în scris, conform Daily Mail.
Badosa și Tsitsipas, traiectorii diferite în sezonul 2024
De un an, Paula Badosa trece prin cea mai complicată etapă a carierei sale, ea confruntându-se cu o serie de probleme fizice, inclusiv un impediment la nivelul spatelui, care a încurcat-o inclusiv în 2024 în a-și termina meciurile oficiale.
De partea opusă, Stefanos Tsitsipas a cucerit titlul de la Monte Carlo pentru a treia oară și a jucat finala turneului ATP 500 de la Barcelona, în pregătirea turneului de la Roland Garros 2024.
Primește Simona Halep wildcard doar la Wimbledon? Fostul antrenor explică modul în care sunt acordate
Urmăriți SPORT.RO și pe Google News